Tänases "Pöördepunktis"...
Sattusin kokaiinist ja alkoholist täielikku sõltuvusse.
Kas siis arst ei öelnud teile,
et kui te oma eluviisi ei muuda, te surete?
Ütles.
LOOTUS
VÕIT
ELU
PÖÖRDEPUNKT
Tere tulemast vaatama taas "Pöördepunkti"!
Loodetavasti on me saade sulle õnnistuseks.
Meie tänane #on "ole õnnistuseks!",
mistõttu hõiska sotsiaalmeedias kõige täiega: "Ole õnnistuseks!"
2014. a. ebola puhangu ajal
püüdsid paljud põgeneda selle kõige raskematest kohtadest.
Samas oli doktor Kent Brantly see,
kes läks ebolast kõige enam mõjutatud piirkondadesse
Aidates teisi, nakatus ta ka ise ebolasse.
Järgmisena intervjuu dr. Brantly ja tema abikaasaga,
kus tuleb juttu tema imelisest tervenemisest.
Dr. Kent Brantly töötas lakkamata 6 nädalat,
et kanda hoolt ebolasse nakatunute eest
ühes Libeeria haiglas.
Vaatamata rangetele ohutusnõuetele
hakkas ka doktor ise end halvasti tundma
ja 3 päeva hiljem sai hävitava uudise,
et ta isegi oli nakatunud sellesse surmavasse haigusesse.
Tema ja ta abikaasa Amber on kirjutanud sellest kogemusest
oma uues raamatus: "Kutsutud elama -
kuidas armastus ligimese vastu juhtis meid ebola keskmesse."
Dr. Brantly, tahan minna tagasi päeva juurde,
kus saite uudise, mida keegi kuulda ei tahaks.
Teil oli ebola.
Mis te mõtteis toimus, kui selle uudise saite?
Oma doktori mõistusega tahtsin omada koheselt üht plaani.
Mõtlesin, mis edasi saab? Millist plaani rakendada?
Mida selle probleemiga peale hakata?
Mu järgmine reaktsioon lähtus aga mu nö "abikaasa mõistusest"
ja ma mõtlesin: "Kuidas ma seda Amberile ütlen?"
See polnud küll nii dramaatiline, kui olin seda ette kujutanud.
See oli küll ebareaalne ja väga raske hetk,
kuid samas ka väga rahulik hetk.
Ma seisin silmitsi ühe faktiga,
kogedes järgnevatel päevadel rohket hirmu ning ärevust,
kuid samas täitis see rahu mind läbi kogu mu haiguse aja.
Nii et, me lihtsalt tegelesime selle olukorraga.
Amber, teie kui abikaasa ja kahe lapse ema jaoks -
mis tunne teid valdas, kui oma mehelt selle kõne saite?
See oli kohutav!
See oli õudne!
Kuid samas olin ka oodanud seda,
sest teadsin, et ta oli tundnud end haigena
ja muutus üha haigemaks.
Nii et, me ootasime neid testi tulemusi.
Kuna mul oli olnud väike ettevalmistusaeg,
siis see polnud enam selline šokk,
kuid süda kiskus sellest hoolimata kokku.
Ühtlasi ma ei teadnud, mida talle öelda?
Tahtsin olla julgustuseks,
kuid mida sa sellises seisus ikka ütled?
"Mul on kahju. Nii, nii kahju."
Dr. Brantly, te räägite oma raamatus sellest,
kuidas see ebola kogemus muutis teid väga alandlikuks.
Teil oli ikka väga raskeid hetki
ja üks päev te oleks juba lausa surnud.
Kuidas te usk Jeesusesse
teid neist kõige raskematest hetkedest läbi kandis?
Osa inimesi on küsinud, kas mu usk tervendas mind
või kas mu usk aitas mul minna läbi sellest loost?
Samas, kui ma usun, et mu usk Jeesusesse oli see,
mis just viis mind sinna, kus nakatusin ebolasse.
Sest ma püüdsin järgida Jeesust kogu oma eluga.
Kuid samas oli see ka see sama usk,
mis tõi mulle rahu keset ärevust ja hirmu.
Mitte, et see rahu oleks kõrvaldanud need tunded,
vaid ma kogesin rahu sõltumata neist tunnetest.
Ühtlasi teadsin ka, et kas ma elan või suren -
mitte miski ei saa mind lahutada Jumala armastusest.
Ja see on see, mida ma vajasin, seistes silmitsi potentsiaalse surmaga.
See oli kõik, mida vajasin, et jääda ustavaks Jumalale -
teadmine, et Tema on ustav mulle.
Sõltumata sellest, kas elan või suren.
Tean, et paljud palvetasid te eest ja õnneks oli te lool õnnelik lõpp.
Te tulite ebolast eluga välja.
Tahan minna tagasi sellesse hetke, kui te uuesti kokku saite.
Peale kõiki neid ebakindlaid nädalaid saite taas üksteist kallistada.
- Mis tunne see oli? Imeilus!
Kui ta vereproov kuulutati ebolast vabaks,
siis medõed aitasid tal dušsi all käia
ning valmistuda muul moel isolatsioonipalatist välja tulema.
Nad olid puhastanud ka ta abielusõrmuse
ning andsid selle minu kätte.
Ja kui ta siis lõpuks oli valmis isolatsioonist väljuma,
siis ta tuli mu juurde, me kallistasime ja see oli nii imeline.
Andsin talle ta sõrmuse tagasi ja see oli armas.
Lihtsalt armas.
Enne ebolasse haigestumist
läksite te ju Libeeriasse misjonireisile medabi osutama.
Sel polnud mingit pistmist ebolaga,
kuid see puhkes teie seal olemise ajal
ja te otsustasite siiski jääda.
Enamus inimesi, kui nad teavad, et nad on ohus,
lahkuksid kohemaid.
Mis pani teid jääma ja miks?
Olime kolinud Libeeriasse,
et teenida sealset rahvast Jeesuse armastusega.
Ebola ei röövinud meie seal olemise eesmärki.
Kui üldse, siis see tugevdas seda veelgi.
Kui inimesed, keda oled läinud teenima ja armastama,
on korraga keset kriisi,
siis nad vajavad sinu teenimist ja kaastunnet veelgi enam.
Nii et, me tundsime, et me ei saa hüljata oma ligimesi,
kui nende vajadused on veelgi enam suurenemas.
Me muidugi arutasime omavahel, mida selles olukorras teha?
Kuid ainus loomulik lahendus oli jääda sinna ja aidata.
Kui meid vaatavad mõned pered,
kes seisavad samuti silmitsi mõne surmava haigusega
ja tunnevad end täiesti lootusetuna,
siis millist nõu te neile
keset nende valu ja ebakindlust annaksite?
Inimestele, kes lähevad läbi näiliselt lootusetutest olukordadest -
meie lootus ei peitu meie olukordades,
vaid meie suures Jumalas, kes on, kelle Ta väidab end olevat
ja kes on tõotanud, et Ta seab üks päev kõik asjad korda.
See on meie lootus.
Milline imeline lugu!
Nüüd aga üks julgustav sõna meie toimetajalt Erica'lt.
Ole hea, Erica. - Tänan.
Elutormid võivad tingida selle,
et me nägemus võib muutuda häguseks.
Me tähelepanu liigub Jumalalt me olukordadele.
Kuid tahan tuletada teile meelde Jumalat, keda te teenite.
Tema on te valgus ja pääste, mistõttu keda te peaks kartma?
Tema on au Kuningas ja kõikväeline Issand,
kes on võitmatu lahingus ja kes võitleb ka teie eest.
Ta on võitmatu ja Ta võidutseb armastusega te üle.
Tema mõtted ja tõotused te suhtes on "jah" ja "aamen".
Vaid üks sõna Temalt võib muuta kogu te elu.
Ta on see, kellena iganes Teda vajate,
mistõttu las te hinged kiita Issandat ja ärge unustage ühtki Tema heategu.
Ta andestab kõik te patud ja tervendab kõik te haigused.
Ta lunastab te hinge
ja kroonib teid armastuse ning kaastundega.
Ta täidab te hinge kõige heaga,
mistõttu tulge vaadake ja maitske, et Issand on hea!
Kuid te ei saa maitsta Tema headust, kui te tähelepanu on oma olukordadel.
Nii tahan julgustada teid hoidma oma pilgu ikka Jumalal.
Aitäh, Erica!
Peale pausi lugu noormehest, kes on haaratud narkomaailmast.
Kuulete ta lugu peale pausi.
PÖÖRDEPUNKT
Piiblis on öeldud, et nõnda nagu isa
armastab ja tunneb kaasa oma lastele,
nõnda teeb ka taevane Isa nendega, kes Teda kardavad -
kes Teda aukartuses kummardavad.
Võta aega, et õppida tundma oma taevast Isa,
sest Ta hoolib sinust
ja tahab jagada oma armastavat südant sinuga.
Tere tulemast tagasi!
Kohtasin meie järgmist külalist oma viimase Ameerika reisi ajal.
Ta rändab mööda maailma ja juhib erinevaid ärkamisi.
Ta on näinud paljusid imesid
ja kuulutanud prohvetlikult kuningate eludesse.
Kuid enne seda kõike oli ta süda haaratud
põnevast tänavaelust.
Tere tulemast me saatesse apostel Demontae Edmonds.
Tänud kutsumast!
Tore, et olete siin!
Tahaksin minna ajas tagasi teie algaastate juurde,
kui olite 5-7aastane.
Teil oli tol ajal erakordseid kohtumisi Jumalaga.
Rääkige meile neist lähemalt.
Ma sain päästetud ühtpidi juhuse ja jumaliku sekkumise läbi.
Mu tädi oli noorte piiblikooli õpetaja,
nii et ta harjutas minu peal
ja tänu sellele kuulsin ma evangeeliumi.
Olin 4aastane, kui tädi küsis, kas tahan Jeesuse vastu võtta?
Nii et, teadsin juba 4aastaselt, et Jeesus on reaalne,
et Ta on hea Jumal ja elab minu sees.
Juba 7aastasena kogesin kehaväliseid kogemusi,
nägin nägemusi ja sain osa ingli külastusest.
Igasugu üleloomulikke kogemusi.
Kas tea selles eas üldse mõistsite, mida see kõik tähendab?
Mul mingit aimu oli, kuid see tundus kõik üle mõistuse.
See tundus olevat midagi ebatavalist,
mis võis sündida kusagil mujal, aga mitte minuga.
Sest kuidas sa 7aastasena ütled oma sõpradele:
"Hei! Kas teate, mis minuga juhtus?"
Samas, kui nemad räägivad arvutimängudest ja muust sarnasest.
See polnud päris see, millest avameelselt rääkida.
Kui aus olla, siis kui ma sellest rääkisin,
siis ega seda väga ei mõistetud.
Inimesed küll ütlesid:
"Küllap Jumal tahab sulle sellega midagi öelda",
kuid seda oli näha, et nad polnud sellele väga avatud.
Isegi vanemad usklikud,
nii et ma hoidsin need kogemused enda teada.
Teismeeas aga tõmbas teid nö põnevust täis maailma poole.
Rääkige, kuidas te sattusite narkootikumide jms. otsa?
Kuidas te jõudsite
oma lapsepõlve imelistest kogemustest Jumalaga
tänavanurkadel töllerdavate narkomaanide sekka?
Naabruskonnas, kus elasin, elasid kesk- ja madalklassi inimesed,
nii et, seal oli palju noori mehi, kellel oli palju vaba aega.
Paljudel polnud isasid
ja paljud olid saanud mõjutatud negatiivsetest asjadest elus.
Kuid samas oli minuealistel nendega lahe suhelda.
Tol ajal oli see haruldus,
et noor inimene võiks tunda huvi Jumala vastu.
Va. juhul, kui tegu oli pastori lastega.
Kuid sageli, isegi, et nad käisid kirikus,
tegid nad väljaspool seda ka paljutki muud.
Ja nii sa hakkasidki sulanduma nendega,
kuna keegi ei taha ju olla erinev, kõrvalejäetu või tujurikkuja.
Nii ma hakkasingi suhtlema nendega, hakates vaikselt ka patustama,
saades osa nende eluviisist.
Täna apostel - tol ajal tänavakuttidega sõbrutseja.
Kuidas te suhe Jumalaga taastus
ja kuidas teist sai Tema hääl kõigile rahvastele?
Jumal lihtsalt hakkas kõnetama mind
ja ütles, et on aeg pöörduda tagasi koguduse juurde.
Ta ütles, et on aeg pöörduda tagasi koguduse juurde
ja ma järgnesin Tema häälele, teades, et see on Tema hääl.
Sealt edasi tekkis mul nälg Jumala Sõna järele,
tänu millele tekkis mul ka suurem nälg Jumala järele
ja väiksem nälg maailma järele.
Hakkasin kuulma Jumalat ja kohtuma Temaga
ühel väga elaval moel.
Täna te liigute üle maailma teenides inimesi vaimulikult.
Ja seda mitte vaid kogudustes,
aga puutudes kokku ka valitsuse inimestega jne.
Ühtlasi on teil ka prohvetlik and.
Tänapäeva inimestele meeldivad teiesugused inimesed,
kuna me tahame teada, mida tulevik toob?
Kuidas ma aga ise saaks kuulda Jumala häält?
Ja kuidas suhelda prohvetitega, ilma selle vajaduseta:
"Oo, ma tahan kuulda midagi Jumalalt!"
See on väga hea küsimus.
Usun, et me muudame Jumala hääle kuulmise väga raskeks.
Mina hakkasin kuulma Jumalat läbi väikeste asjade.
Küsisin Ta käest isegi selliseid asju, palju panna raha ohvrikarpi
või kas panna ülikond selga või riietuda vabamalt?
Kui õpime kuulama Jumalat väikestes asjades,
siis olulisemates olukordades, mis puudutab abielu, perekonda,
rahaasju, karjääri ja jumalariigi tööd,
siis see on juba palju lihtsam.
Apostel, tahan küsida midagi, mis võib olla pisut kummaline.
Oletame, et olen koguduses ja seal on üks võõramaa jutlustaja,
kes ütleb: "Ma kuulen numbrit 200.
200 inimest siin annavad 200 dollarit."
Kas ma peaks sellises olukorras küsima Jumalalt,
kas ma peaks andma?
Sest Ameerikast tulnud jumalamees ütles just äsja,
et ta kuuleb Jumalalt: "200 dollarit."
Kuidas kuulda Jumalat sellises olukorras,
kui mind survestatakse?
Jumala Sõna ütleb, et kõik asjad tuleb Tema Vaimu kaudu läbi katsuda.
Jumala Sõna on oluliselt kindlam kui ükski prohvetlik sõna,
mistõttu me peame olema juurdunud Jumala Sõnasse,
et prohvetliku anni omajad ei saaks meiega manipuleerida
ning kasutada seda oma huvides ära.
Kuid samas on meil ka Püha Vaimu tunnistus me sees.
Jah, meil on ka prohvetid, kuid suurim prohvet on Jeesus,
kelle Püha Vaim elab meie sees ja kes kunagi ei juhi meid kiiva.
Seega, peame eelkõige järgima Jumala Vaimu juhtimist
ja Jumala südant, mis juhib meid seespidiselt me seest.
Nii suudame ka eristada valeprohvetlusi,
mis on edastatud omakasu ja manipulatsiooni eesmärkidel,
tehes vahet, mis on tõde ja mis mitte.
Te kuulutate nii kogudustes,
kui ka valitsuse liikmetele, äriinimestele jne.
Jagage pisut oma kogemustest,
sest te liigute ringi Aafrikas - Keenias, Ugandas, Nigeerias jne.,
kus olete näinud ebatavalisi asju sündimas.
Minu jaoks on huvitav see, et Jumal ise korraldab seda kõike.
Küsimus pole selles, mida mina teen, vaid kuidas Jumal kõike korraldab.
Olin üks päev lihtsalt grillimas õues, kui üks mees liikus minu suunas
ja ma ütlesin: "Te olete poliitik ning kandideerite valimistel."
Ta jäi seepeale seisma.
Oodake hetkeks. Mida täpsemalt te seal õues tegite?
Ma olin õues grillimas.
Barbeque? - Just, barbeque!
Nii et, te olite õues grillimas, see mees ajas mingit oma asja
ja korraga Jumal andis teile infot ning te hakkasite temaga rääkima.
Ta liikus minu suunas
ja sel samal hetkel hakkasin talle prohveteerima:
"Ma näen, et osalete valimistel ja te ka võidate need valimised."
Ja muide, temast saigi osariigi kuberner.
Nii et, Jumal lihtsalt üleloomulikult korraldab selliseid asju.
Suur tänu, et olite täna meiega! - Tänan.
Peale pausi Ruthi lugu R&B pundist "Pointer Sisters"
jagab oma valust, mida koges rambivalguses olles.
Tahtsin lihtsalt olla vaba. Olla mina ise.
Kuid ma ei saanud olla mina ise,
et olla see, kelleks mind taheti luua -
täiuslik laps.
"Kui nisuiva ei lange maasse ega sure,
siis see jääb üksi,
aga kui see sureb, siis see kannab palju vilja.
Kes oma elu armastab, see kaotab selle,
ja kes oma elu vihkab selles maailmas,
see hoiab selle igaveseks eluks." Johannese 12:24-25
Tere tulemast tagasi!
"The Pointer Sisters" oli 70-80'ndatel üks kuumimaid bände.
Telgitagustes aga võitles vanem õde Ruth
uimastite-, abielulahutuse- ja isegi surmaga.
Vaadake.
"The Pointer Sisters" andis 1973. a. välja oma esimese albumi
ja täna - 42. aastat hiljem - esinevad nad endiselt veel.
Nende 70-80'ndate aastate hitid tegid neist kuulsad superstaarid.
Muusikamaailm oli kaugel sellest, milles nad olid kunagi üles kasvanud.
Nende pastoritest ema ja isa olid väga armastavad,
aga samas ka väga ranged.
Ruth Pointer jagab oma lugu raamatus: "Rock ja südame koht"
Olen õdedest vanim, nii et pidin olema neile eeskujuks.
Kohe näha, et teile meeldis see. - Ma vihkasin seda!
Tõesti? Miks?
Sest ma tahtsin olla vaba. Tahtsin olla mina ise.
Kuid ma ei saanud olla mina ise,
et olla see, kelleks mind taheti luua -
täiuslik laps,
kes oleks eeskujuks teistele koguduse lastele
ja oma noorematele õdedele.
Ma põlgasin seda.
Kuidas te sellest välja murdsite?
Olin kohutavalt mässumeelne.
Teismelisena sattusin ikka tõelistesse jamadesse.
Kuidas te vanemad sellega toime tulid?
Ema ütles: "Ma palvetan su eest, kullake.
Ma armastan sind.
Ma palvetan su eest."
Ruthi idee hakata õdedega laulma, tuli ta sõpradelt.
Olin sõprade juures ja nägin neid koos laulmas,
mispeale läksin koju ja ütlesin õdedele:
"Me võiks ka seda teha."
Kuna tüdrukud pidasid viisi, hakkasidki nad koguduses laulma.
See oli hea harjutamise koht,
sest kooris lauldes pead sa õppima laulma eri hääli -
sopranit, alti, tenorit ja bassi.
Ruth oli selleks ajaks juba abielus ja kodust väljas,
kui ta õed otsustasid ametliku bändi kokku panna.
Ei läinud just kaua, kui Ruth lahutas, kasvatas üksi oma lapsi,
käis tööl ja otsis tröösti erinevatest ainetest.
Mu õdede elu oli totaalselt teine.
Mina aga käisin läbi väga karmi maailma,
kus valitsesid uimastid ja alkohol
ja kus ma tõesti püüdsin kuidagi moodi ellu jääda.
Peale seda, kui Ruth täisajaliselt bändiga liitus,
saavutasid nad 1973. aastal ka suure läbimurde.
See pani kõik paika
ja järgneva 12. aasta jooksul salvestasid nad 13 hitti,
mis kuulusid TOP20 hulka.
Karjääri redelil tõustes
võitles Ruth samal ajal oma deemonitega.
Mainisite ennist uimasteid ja alkoholi.
Kui sagedasti te neid tarvitasite ja kui suurt mõju need teile avaldasid?
Vägagi sagedasti.
Olin tõeline kokaiini ja alkoholisõltlane,
mis oli paljuski seotud minu sooviga sulanduda seltskonda
ja samas hoida ka oma kaalu kontrolli all.
Tahtsin sulanduda Los Angelese seltsiellu.
Kuid uimastid polnud ainus Ruthi probleem.
Räägite oma raamatus ka sellest,
et teil oli päris mitu meest.
Mõned.
Nii nagu Elizabeth Tayloril? - Oh aeg! Jaa.
Viskasin nalja, et olen mustanahaline Elizabeth Taylor.
Kuid te olete praegu ka abielus? - Olen.
Kaua te selle mehega olete abielus olnud? - 25. aastat.
Järelikult asi toimib.
See on toiminud tänu sellele, et olen kaine olnud.
Kohtasin teda peale seda, kui olin 3. aastat kaine olnud.
Ruthi teekond kainusele sai alguse ühest "äratusest".
Kas arst mitte ei öelnud teile, et kui niimoodi jätkate, siis surete?
Täiega.
Peale kahte korda rehabilitatsioonikeskuses
ja mitmeid aastaid taastumist,
sai Ruth oma sõltuvustest vabaks.
Kuid selleks läks veel tarvis üht surma puudutust 2. aastat hiljem,
et anda taas oma elu Jumalale.
Hakkasin oma elu üle järele mõtlema.
Sellele, kuidas mind on nii kaua ja nii paljust läbi kantud,
ilma, et mul endal oleks selles mingitki panust.
Nii otsustasin ka, et kui ma sellest enam välja ei tule,
olen ma siiski Jumala laps
ja palun lihtsalt Jumala andestust.
Järgmisel hetkel tulin teadvusele ja mu tütreraas hõikas mu kõrval:
"Ema, ema! Sinuga on kõik korras!
Nad ei leidnud mingit vähki. Sinuga on kõik korras!"
Sellest hetkest alates kogesin ma kirjeldamatut rõõmu,
mida on raske isegi sõnadesse panna.
Ma leidsin oma koha Jumala armastuses,
mille olemasolust ma polnud varem teadlikki.
Ruth jätkab veel tänagi laulmist, hinnates oma elu hoopis uuel moel.
Ma naudin oma esinemisi täna ja selles eas rohkem kui eales varem.
Olen tänulik.
Lihtsalt ütlemata tänulik, et mul on olnud see võimalus.
Miks te otsustasite oma lugu jagada
ja mis kasu peaks inimesed sellest saama?
Tahaksin loota, et inimesed, kes tunnevad lootusetust...
Nii paljud tänapäeva inimesed on omadega kui kaotsis
ega usu, et nende jaoks võiks olla mingitki lootust.
Kui juba minu jaoks oli lootust, siis on seda kõigi jaoks.
Paljud meist sooviks seda raha ja kuulsust, mis Ruthil oli
ja meil on raske uskuda, et ainuüksi sellest ei piisa.
Sa tead täpselt seda tühjust enda sees
ja kõike, mida oled proovinud.
Kuidas oleks, kui prooviks nüüd Jeesust?
Sest Ta tahab ja suudab muuta su elu igaveseks.
Kuid vaid siis, kui lased Ta oma südamesse
läbi lihtsa palve, mille võime paluda kohe praegu.
Nii et, palu koos minuga, kutsudes Jeesuse oma südamesse.
Issand Jeesus,
ma palun, et tuleksid mu ellu ja südamesse.
Tean kõiki neid asju, mida olen proovinud
ja millest ei tihka isegi teistele rääkida.
Kuid see pole rahuldanud mind.
Hoopis vastupidi.
Palun, et võtaksid ära selle masenduse, mida tunnen.
Kogu lootusetuse ja pimeduse, mida tunnen.
Seda ka öösiti, kui ma ei saa und.
Jeesus, tule täna ja tee minust uus inimene.
Isa, ma palun praegu selle inimese eest, kes palvetab.
Ma palun, et tuleksid ta südamesse ühel nii imelisel moel,
et seda ei anna ajada sassi mitte millegi muuga.
Las ta kogeda su armastuse hingust just praegu
ja seda nii ülevoolavalt, et ta teab, et ta on vastuvõetud Sinu poolt.
Uhu ära kõik pettumused, mida teised on põhjustanud
ja mida ta on kandnud endas aastaid.
Sinu Poja Jeesuse nimel, aamen.
Kui palvetasid koos minuga, anna meile sellest teada,
leides me kontaktandmed pausi ajal.
Jää veel meiega - oleme kohe tagasi.
PÖÖRDEPUNKT
Piiblis on öeldud,
et Jumal on õnnistanud meid oma suure armastusega,
et meid hüütaks Tema lasteks.
Ja just need me olemegi.
Võta aega, et õppida tundma oma taevast Isa,
sest Ta ootab, et jagada sinuga oma armastavat südant.
Me saade saab kohe läbi,
kuid me lõpetame selle lauluga "Põlev hing"
Kõike head ja ole õnnistatud!
Jumal, ma jooksen Su südame järgi Su südame järgi
Kuni mu hing saab süüdatud põlema
Issand, igatsen Su teede ja päeva järele
Kuni mu hing saab süüdatud põlema
Jumal, ma jooksen Su südame järgi Su südame järgi
Kuni mu hing saab süüdatud põlema
Issand, igatsen Su teede ja päeva järele
Kuni mu hing saab süüdatud põlema
Issand, taasta mu rõõm, mida kord omasin
Too mind üle vee tagasi
Juhi mind läbi tormide
Kuniks näen Issand, et see oled Sina
Tõlge: Anne-Ly Raukas